wickkiey/tamil-wikipedia-chunked huggingface dataset:
# மெக்சனா

## பொருளாதாரம்

### தொழில்கள்

#### பால் பண்ணை தொழில்

அதிக பால் தரும் மெகசானி எனும் உள்ளூர் எருமை உற்பத்திக்கு மெகசனா நகரம் புகழ் பெற்றது.
தூத்சாகர் என்றியப்படும் மெகசனா மாவட்ட கூட்டுறவு பால் உற்பத்தியாளர்கள் ஒன்றியம், ஆசியாவில் மிகப்பெரியது. நாள் ஒன்றுக்கு 1.41 மில்லியன் கிலோ கிராம் பாலை பதனிடுகிறது. 1150 கிராமங்களில் உள்ள 45 இலட்சம் பால் உற்பத்தியாளர்களிடமிருந்து பாலைக் கொள்முதல் செய்வதற்கு தேவையான கட்டமைப்பு கொண்டுள்ளது.
# மெக்சனா

## பொருளாதாரம்

### தொழில்கள்

#### எண்ணெய் மற்றும் இயற்கை எரிவாயு

இந்திய எண்ணெய் மற்றும் இயற்கை எரிவாயு கழகம், 6000 கி. மீ., பரப்பளவில் 28 எண்ணெய் வயல்கள், 1967ஆம் ஆண்டில் தொடங்கியது. மேலும் 1311 எண்ணெய்க் கிணறுகளும், நாள் ஒன்றிற்கு 5800 டன் எரிவாயு உற்பத்தி செய்யும் 16 இயற்கை எரிவாயு கிணறுகளும் மெகசனா கொண்டுள்ளது.
# மெக்சனா

## போக்குவரத்து வசதிகள்

### சாலைப் போக்குவரத்து

மெகசனா மாநில நெடுஞ்சாலைகள் பேருந்துகள் மூலம் அகமதாபாத், காந்திநகர், பதான், உஞ்சால், பாலன்பூர் நகரங்களை இணைக்கிறது.
# மெக்சனா

## போக்குவரத்து வசதிகள்

### தொடருந்து நிலையம்

மெகசனா இரயில் நிலையம், இரயில்கள் மூலம், அகமதாபாத், தில்லி, மும்பை, ஜெய்ப்பூர், சென்னை, பெங்களூரு ஆகிய முக்கிய நகரங்களுடன் இணைக்கிறது.
# மெக்சனா

## இதனையும் காண்க

- சூரியன் கோயில்
# அனு மோகன்

**அனு மோகன்** இந்தியத் திரைப்பட நடிகரும், தமிழ்த் திரைப்பட இயக்குநரும் ஆவார். இயக்குநராக அறிமுகமாகி, நகைச்சுவை கதாபாத்திரங்களில் நடித்துப் புகழ் பெற்றார். கே. எஸ். ரவிக்குமார் இயக்கத்தில் இவர் நடித்த படையப்பா திரைப்படம் நற்பெயர் வாங்கி தந்தது.
# அனு மோகன்

## திரை வாழ்க்கை

அனு மோகன் 1980ளில் இயக்கிய இது ஒரு தொடர்கதை (1987) மற்றும் நினைவுச் சின்னம் (1989) ஆகியவை குறிப்பிடத்தக்கவையாகும். இவர் 1999 இல் கே. எஸ். ரவிக்குமார் இயக்கத்தில் வெளிவந்த படையப்பா திரைப்படத்தில் நகைச்சுவை நடிகராக அறிமுகமானார். பெரும்பாலும் இவ்வியக்குனரின் திரைப்படங்களில் நகைச்சுவை கதாபாத்திரம் ஏற்று நடித்தார்.
# அனு மோகன்

## குறிப்பிடத்தக்க திரைப்படங்கள்

### இயக்குநராக

| **ஆண்டு** | **திரைப்படம்** | **நடிகர்கள்** | **குறிப்பு** |
| --- | --- | --- | --- |
| 1987 | *இது ஒரு தொடர்கதை* | மோகன், ரேகா, அமலா |  |
| 1989 | *நினைவுச் சின்னம்* | பிரபு, முரளி, ராதிகா, சித்ரா |  |
| 1990 | *மேட்டுப்பட்டி மிராசு* | அர்ஜுன் |  |
| 1999 | *அண்ணன்* | ராமராஜன் |  |
# அனு மோகன்

## குறிப்பிடத்தக்க திரைப்படங்கள்

### நடிகராக

| **ஆண்டு** | **திரைப்படம்** | **நடிகர்கள்** | **குறிப்பு** |
| --- | --- | --- | --- |
| 1997 | *வி.ஐ.பி* |  |  |
| 1998 | *மூவேந்தர்* |  |  |
| 1998 | *நட்புக்காக* |  |  |
| 1999 | *மன்னவரு சின்னவரு* |  |  |
| 1999 | *படையப்பா* | சின்னரசு |  |
| 1999 | *கண்ணோடு காண்பதெல்லாம்* |  |  |
| 1999 | *பாட்டாளி* |  |  |
| 1999 | *மின்சார கண்ணா* |  |  |
| 2000 | *ஏழையின் சிரிப்பில்* |  |  |
| 2000 | *சபாஷ்* |  |  |
| 2001 | *பத்ரி* |  |  |
| 2001 | *கண்ணுக்கு கண்ணாக* |  |  |
| 2003 | *ஐஸ்* |  |  |
| 2003 | *ஒற்றன்* |  |  |
| 2003 | *பீஷ்மர்* | முத்துசாமி |  |
| 2006 | *திருப்பதி* | கோவில் வேதியர் |  |
| 2010 | *பொள்ளாச்சி மாப்பிள்ளை* |  |  |
| 2012 | *பாகன்* |  |  |
| 2014 | *லிங்கா* | } |  |
# அனு மோகன்

## குறிப்பிடத்தக்க திரைப்படங்கள்

### மொழி மாற்று கலைஞராக

| **ஆண்டு** | **திரைப்படம்** | **நடிகர்கள்** | **குறிப்பு** |
| --- | --- | --- | --- |
| 2006 | *சென்னை காதல்* | தர்மவரப்பு சுப்பிரமணியம் |  |
# மன்சூர் அலி கான்

**மன்சூர் அலி கான்** (*Mansoor Ali Khan* பிறப்பு :30 நவம்பர், 1961 ) ஓர் இந்தியத் திரைப்பட நடிகராவார். இவர் எதிர் நாயகனாகவும், துணைக் கதாப்பாத்திரமாகவும் பல திரைப்படங்கள் நடித்துள்ளார். தமிழ்த் திரைப்படத்துறை, மலையாளத் திரைப்படத்துறை மற்றும் தெலுங்குத் திரைப்படத்துறை என தென்னிந்திய மொழித் திரைப்படங்களில் நடித்துள்ளார்.
# மன்சூர் அலி கான்

## சினிமா வாழ்க்கை

மன்சூர் அலி கான் பெரும்பாலும் எதிரி வேடங்களிலும் ஒரு சில முக்கிய வேடங்களிலும் நடித்துள்ளார். ஆர். கே. செல்வமணி இயக்கிய கேப்டன் பிரபாகரன் (1991) திரைப்படத்தில் நடித்தன் மூலம் பரவலாக அறியப் பட்டார்.இந்தத் திரைப்படம் வணிக ரீதியாக வெற்றி பெற்றது. மும்பையில் உள்ள அனுபம் கெரின் நடிப்புப் பள்ளியில் தனது நடிப்புப் கல்வி பயின்றார்.
# மன்சூர் அலி கான்

## அரசியல் பயணம்

மன்சூர் அலி கான் தனது ஆரம்ப வாழ்க்கையின் போது, பட்டாளி மக்கள் கட்சியை ஆதரித்தார். 1999 ஆம் ஆண்டு தமிழ்நாட்டில் நடைபெற்ற இந்திய பொதுத் தேர்தலில், பெரியகுளத்தில் இருந்து புதிய தமிழகம் (பி.டி) வேட்பாளராகப் போட்டியிட்ட இவர், சுமார் ஒரு லட்சம் வாக்குகளைப் பெற்று மூன்றாவது இடத்தைப் பிடித்தார். மன்சூர் அலிகான் நாம் தமிழர் கட்சி சார்பாக 17 வது நாடாளுமன்ற தேர்தலில் திண்டுக்கல் தொகுதியில் போட்டியிட்டு, தோல்வியடைந்தார். 2024 பிப்ரவரியில் இந்திய ஜனநாயகப் புலிகள் என்ற புதிய அரசியல் கட்சியைத் தொடங்கித் தேர்தல் ஆணையத்தில் பதிவு செய்துள்ளார்.
# மன்சூர் அலி கான்

## சர்ச்சை

கேபிள் தொலைக்காட்சியில் தனது திரைப்படமான வெட்டு ஒண்ணு துண்டு ரெண்டு (1998) இன் கொள்ளையர் காட்சிகளை எதிர்த்து ஒரு சாலைத் தடையை ஏற்படுத்தி போக்குவரத்துக்கு இடையூறு விளைவித்ததற்காக சூலை 1998 இல் கைது செய்யப்பட்டார் . அவரது செயல்பாடு திரைப்பட விநியோகஸ்தர் சிந்தாமணி முருகேசன் தொலைக்காட்சியின் நடவடிக்கைகளைக் கண்டித்து ஒரு செய்திக்குறிப்பை வெளியிட்டு, பாண்டிச்சேரி முழுவதும் உள்ள சினிமா அரங்குகளை ஒரு நாள் மூடத் தூண்டியது .  
பாலியல் பலாத்கார குற்றச்சாட்டில் குற்றவாளி என நிரூபிக்கப்பட்டு, அவருக்கு மார்ச் 27, 2001 அன்று அமர்வு நீதிமன்றத்தால் ஏழு ஆண்டுகள் சிறைத்தண்டனை வழங்கப்பட்டது. பின்னர், 2012 ஆம் ஆண்டில், மெட்ராஸ் உயர்நீதிமன்றம் பெண்கள் அவர் மீது பொய்யான குற்றச்சாட்டுகளை முன்வைத்ததைக் கண்டறிந்து, அந்தப் பெண்ணுக்கு தீங்கிழைக்கும் வழக்கு மற்றும் அவதூறு வழக்கில் நடிகருக்கு இழப்பீடாக ரூ .50 லட்சம் செலுத்த உத்தரவிட்டார்.  
அரும்பக்கத்தில் 16 மாடி சொத்தை சட்டவிரோதமாக கட்டியதாக குற்றம் சாட்டப்பட்டதை அடுத்து கான் பின்னர் சனவரி 2012 இல் நில அபகரிப்பு குற்றச்சாட்டில் கைது செய்யப்பட்டார் .  
சேலம் மற்றும் சென்னையை இணைக்கும் உத்தேச 270 கிலோமீட்டர் சூப்பர்ஹைவேவை எதிர்த்து கான் 17 ஜூன் 2018 அன்று சுற்றுச்சூழல் ஆர்வலர் பியூஷ் மனுஷுடன் கைது செய்யப்பட்டார்.
# அழுக்கு சாமியார்

**அழுக்குச் சாமியார்** என்பவர் தமிழ்நாட்டின் பொள்ளாச்சி பகுதிக்கு அருகே இருக்கும் வேட்டைக்காரன்புதூரில் வாழ்ந்த ஒரு சித்தராவார். இவருடைய ஜீவ சமாதியை இவருடைய பக்தர்கள் இப்போது கோவிலாக்கி வழிபடுகின்றனர். இவர் கார்த்திகை மாதம் மிருகசீரிசம் நட்சத்திரத்தில் பிறந்ததாகக் கூறப்படுகிறது. இவருடைய பிறப்பு, இயற்பெயர், ஊர் ஆகியவைப் பற்றிப் பக்தர்களுக்குத் தெரியவில்லை.
# அழுக்கு சாமியார்

## பெயர்க்காரணம்

இவர் எப்போது குளிக்கிறார் என்பதை அறியாத மக்கள், இவரை அழுக்குச் சாமியார் என்று அழைக்க அதுவே இவருடைய பெயராக நிலைத்துவிட்டது.
# அழுக்கு சாமியார்

## ஜீவ சமாதி

இவர் 1918-ஆம் ஆண்டு கார்த்திகை மாதம் மிருகசீரிசம் நட்சத்திரத்தில் வேட்டைக்காரன்புதூரிலேயே ஓரிடத்தினைத் தேர்ந்தெடுத்து ஜீவ சமாதியானார். அவருடைய ஜீவ சமாதி தற்போது அழுக்குச் சாமியார் கோவில் என்ற பெயரில் அமைந்துள்ளது.
# அழுக்கு சாமியார்

## குரு பூசை

அழுக்குச் சாமியார் ஜீவ சாமாதி அடைந்த நாளான கார்த்திகை மாதம் மிருகசீரிசம் நட்சத்திர தினத்தன்று அவருக்குக் குரு பூசை பக்தர்களால் சிறப்பாகக் கொண்டாடப்படுகிறது. இக்குரு பூசையில் பாண்டிச்சேரியின் முதல்வர் ந. ரங்கசாமி கலந்து கொண்டுள்ளார். இந்நாளில் அழுக்குச் சாமியாருக்குப் பிடித்த கம்பஞ் கஞ்சியைப் பக்தர்களுக்குப் பிரசாதமாகத் தருகிறார்கள்.
# அழுக்கு சாமியார்

## ஆதாரங்கள்

http://www.dinamalar.com/news_detail.asp?id=132705
# நட்புக்காக

***நட்புக்காக*** 1998ஆம் ஆண்டில் வெளியான ஒரு தமிழ்த் திரைப்படமாகும். கே. எஸ். ரவிக்குமார் இயக்கிய இத்திரைப்படத்தில் சரத்குமார், சிம்ரன் மற்றும் விஜயகுமார் ஆகியோர் முக்கிய கதாபாத்திரங்களில் நடித்திருந்தனர். சரத்குமார் இரு வேடங்களில் நடித்த இத்திரைப்படம் சிறப்பான வெற்றியைப் பெற்ற திரைப்படமாகும். தமிழில் சிறப்பான வெற்றியைப் பெற்றதால், கே. எஸ். ரவிக்குமார் இப்படத்தை தெலுங்கில் சிரஞ்சீவி நடிப்பில் *சினேகம் கோசம்* என்னும் பெயரில் இயக்கினார். பின்னர் இப்படம் *திக்காஜரு* (2000) என கன்னடத்திலும் மீளுருவாக்கப்பட்டது.
# நட்புக்காக

## நடிகர்கள்

- சரத்குமார் - சின்னையா, முத்தையா (இரட்டை வேடம்)
- சிம்ரன் - பிரபாவதி
- விஜயகுமார் - கருணாகரன் / ஐயா
- சுஜாதா - லட்சுமி
- மனோரமா - முத்தையாவின் தாயார்
- செந்தில் - குன்னன்
- ஆர். சுந்தர்ராஜன் - கணக்கு பிள்ளை
- அனு மோகன் - டிரைவர்
- சித்தாரா - கௌரி
- மன்சூர் அலி கான் - கஜபதி
- ரஞ்சித் - பசுபதி
- மனோபாலா - கஜபதியின் கணக்கு பிள்ளை
- கே. எஸ். ரவிக்குமார் - நொண்டி சாமியார்
# நட்புக்காக

## வெளியீடு

இத்திரைப்படம் சிறப்பான வெற்றியைப் பெற்ற திரைப்படமாகும்.
# நட்புக்காக

## மறு உருவாக்கம்

**-  
! ஆண்டு
! திரைப்படம்
! மொழி
! நடிகர்கள்
! இயக்குநர்**  
| 1998 | *சினேகம் கோசம்* | தெலுங்கு | சிரஞ்சீவி, மீனா | கே. எஸ். ரவிக்குமார் |
| --- | --- | --- | --- | --- |
| 2000 | *திக்காஜரு* | கன்னடம் | விஷ்ணுவர்தன், அம்பரீஷ் | டி. ராஜேந்திர பாபு |
# நட்புக்காக

## பாடல்கள்

தேவா இசையமைத்த இத்திரைப்படத்தில் இடம்பெற்ற 6 பாடல்களும் கவிஞர் காளிதாசன் எழுதியவை.  
| **எண்** | **பாடல்** | **பாடலாசிரியர்** | **பாடகர்(கள்)** |
| --- | --- | --- | --- |
| 1 | "நம்ம அய்யா நல்லவருங்கோ" | காளிதாசன் | மனோ, மலேசியா வாசுதேவன், சரத்குமார், விஜயகுமார் |
| 2 | "அடிக்கிற கை அனைக்குமா" | ஹரிணி |  |
| 3 | "சின்ன சின்ன முந்திரியா" | மனோ, சித்ரா |  |
| 4 | "கருடா கருடா" | கிருஷ்ணராஜ், சுஜாதா |  |
| 5 | "மீசைக்கார நண்பா" | தேவா |  |
| 6 | "மீசக்கார நண்பா" | கிருஷ்ணராஜ் | } |
# நட்புக்காக

## விருதுகள்

- 1998 ஆம் ஆண்டிற்கான சிறந்த திரைப்படத்துக்கான தமிழக அரசின் திரைப்பட விருது (முதற் பரிசு) கிடைத்தது.
# மெகசானா மாவட்டப் பால் உற்பத்தியாளர்கள் கூட்டுறவு ஒன்றியம்

**மெகசானா மாவட்டப் பால் உற்பத்தியாளர்கள் கூட்டுறவு ஒன்றியம்** அல்லது **தூத்சாகர் கூட்டுறவு பால் பண்ணை**' (Mehsana District Cooperative Milk Producers' Union), இந்தியாவின், குஜராத் மாநிலத்தில், மெகசானா நகரத்தில் அமைந்துள்ளது. இந்நிறுவனத்தை *தூத் சாகர்* என்று பெருமையாக அழைப்பர்.  
தூத்சாகர் (பாற்கடல்) என்றியப்படும் மெகசனா மாவட்டக் கூட்டுறவு பால் உற்பத்தியாளர்கள் ஒன்றியம், நாள் ஒன்றுக்கு 1.41 மில்லியன் கிலோ கிராம் பாலை பதப்படுத்துகிறது. 1150 கிராமங்களில் உள்ள 45 இலட்சம் பால் உற்பத்தியாளர்களிடமிருந்து பாலைக் கொள்முதல் செய்வதற்கு தேவையான கட்டமைப்பு கொண்டுள்ளது.
பாலிருந்து கிடைக்கும் பால் பொருட்களான வெண்ணெய், நெய், தயிர் மற்றும் பால் பவுடர்களை தயாரிக்கும் தொழிற்சாலைகள் கொண்டுள்ளது.  
அதிக பால் தரும் *மெகசானி* எனும் உள்ளூர் எருமைகள் உற்பத்திக்கு மெகசனா புகழ் பெற்றது.  
இக்கூட்டுறவு பால் பண்ணை ISO 9001:2000, ISO 14000:2004, மற்றும் ISO 22000:2005 தரச் சான்றிதழ் பெற்றுள்ளது.
# மெகசானா மாவட்டப் பால் உற்பத்தியாளர்கள் கூட்டுறவு ஒன்றியம்

## வரலாறு

அமுல் மாதிரி கூட்டுறவு நிறுவனமாக தூத்சாகர் 8 நவம்பர் 1960இல் பதிவு செய்யப்பட்டு, 1963முதல் செயல்படத் துவங்கியது. இது குஜராத் மாநில பால் உற்பத்தியாளர்கள் கூட்டுறவு ஒன்றியத்தின் ஒரு உறுப்பினர் ஆகும். இது ஆசியாவின் இரண்டாவது மிகப்பெரிய கூட்டுறவு பால் பண்ணை தொழிற்சாலை ஆகும்.
# இனவழிப்பு வன்கலவி

**இனவழிப்பு வன்கலவி** (*Genocidal rape*) என்பது போர்க்காலங்களில் எதிராளியாகக் கருதப்படும் இனத்தின் இனப்படுகொலையின் அங்கமாக அவ்வினப் பெண்களின் மீது பெருந்திரள் வன்கலவி மேற்கொள்ளும் செயற்பாட்டைக் குறிப்பதாகும். யுகோசுலேவியப் போர், இலங்கைத் தமிழர் இனப்படுகொலை, ருவாண்டா இனப்படுகொலை போன்ற நிகழ்வுகளின்போது நடத்தப்பட்ட பெருந்திரள் வன்கலவி அப்போராட்டங்களின் ஒன்றிணைந்த அங்கமாக இருந்ததால் பன்னாட்டு கவனத்தைக் கவர்ந்தன. வரலாற்றில் போர்க்கால வன்கலவிகள் தொடர்ந்து நிகழ்ந்து வந்துள்ளபோதிலும் இவை பொதுவாக போரின் விளைவாக கருதப்பட்டன; போர் இராணுவ நடவடிக்கையின் அங்கமாக இருந்ததில்லை.  
போரின்போது ஏற்பட்ட பெருந்திரள் வன்கலவி இனவழிப்பு வன்கலவியாக வங்காளதேச விடுதலைப் போர், போசுனியா உள்நாட்டுப் போர்கள், ருவாண்டா இனப்படுகொலை போன்ற நிகழ்வுகளில் வரையறுக்கப்பட்டுள்ளன.
# இனவழிப்பு வன்கலவி

## இனவழிப்பு முறையாக வன்கலவி

பன்னாட்டு மன்னிப்பு அவையின்படி போர்க்காலங்களில் நடைபெறும் வன்கலவி போராட்டத்தின் விளைவல்லாது முன்னரே திட்டமிடப்பட்டு வேண்டுமென்றே நிகழ்த்துப்படுகின்ற இராணுவ நடவடிக்கை ஆகும். கடந்த இருபத்து ஐந்தாண்டுகளில் பெரும்பாலான போர்கள் நாடுகளுக்கிடையேயான போராக இல்லாது சமயக்குழுக்களுக்கிடையேயான அல்லது நாட்டு இனங்களுக்கிடையேயான உள்நாட்டுப் போராக உள்ளன. இந்தச் சண்டைகளின்போது வன்கலவியை குடிமக்கள் மீது அரசும் அரசல்லாத போராளிகளும் அடிக்கடி மேற்கொள்கின்றனர். இவற்றை இதழாளர்களும் மனித உரிமையாளர்களும் போசுனியப் போர், சியேரா லியோனி, ருவாண்டா, லைபீரியா, சூடான், உகாண்டா, காங்கோ மக்களாட்சிக் குடியரசு, ஈழப் போர் போன்ற சண்டைகளின் போது ஆவணப்படுத்தி உள்ளனர். இத்தகைய சண்டைகளின்போது பெருந்திரள் வன்கலவியின் நோக்கம் இருதரப்பட்டது; குடிமக்களிடையே அச்சத்தை ஏற்படுத்தி தங்கள் சொத்துக்களிலிருந்து பிரித்தல் மற்றும் இரண்டாவதாக ஏற்பட்ட அவமானத்தால் அவர்கள் மீண்டுவந்து மீளமைவதை தடுத்தல். இவை குறிப்பிட்ட இனத்தினரை குடிபெயர்க்க உதவுவதால் அரசல்லாத போராளிகளுக்கு மிகவும் முக்கியமான செயற்பாடாக விளங்குகின்றது. இத்தகைய பெருந்திரள் வன்கலவிகள் இனக்கருவறுப்பு மற்றும் இனப்படுகொலைகளுக்கு மிகவும் உதவியாக உள்ளன; இவற்றின் நோக்கமான குறிப்பிட்ட இனத்தினரை அழிக்கவும் கட்டாயமாக வெளியேறச் செய்யவும் மீளவும் குடியேறாத நிலையையும் நிறைவேற்ற முடிகின்றது. மற்றொரு நோக்கமாக கட்டாயக் கருத்தரித்தல் உள்ளது; இருப்பினும் கருத்தரிக்க இயலாதவர்களும் வன்கலவிக்கு உள்ளாகின்றனர். பாதிக்கப்பட்டோர் சிறுமிகளிலிருந்து எண்பது வயது பெண்கள் வரை உள்ளனர்.
# இனவழிப்பு வன்கலவி

## நூற்றொகை

-
-
-
-
-
-
-
-
-
-
-
-
-
-
-
-
-
-
-
-
-
# விக்கிப்பீடியா:பெண்கள் வரலாற்று மாதம்

<div>  
பெண்கள் வரலாற்று மாதம்  
</div>
**பெண்கள் வரலாற்று மாதம்** என்பது கட்டுரைகள் பெண்ணியம் பற்றிய உருவாக்குதல், விரிவாக்குதல் உட்பட்ட விக்கித்திட்டமாகும். இது ஒவ்வொரு வருடமும் அனைத்துலக பெண்கள் நாள், பெண்கள் வரலாற்று மாதம் என்பவற்றுடன் தொடர்புபட்டு நடைபெறும்.  
;நடைபெற்ற நிகழ்வுகள்:
- 2015, ஆலமரத்தடி அறிவிப்பு
- Edit-a-thon How-To guide can help you plan your event''' which was created by experienced volunteers.
- A blog about having a small scale Wikipedia editing party at your home by User:Seeeko
- **An evaluation of edit-a-thons** which looks at numerous edit-a-thons from 2012–13 and assesses their impact and makes suggestions for improvements.
- **A self-evaluation by User:SarahStierch of past WikiWomen's edit-a-thons** which includes her step by step on how she produced the event and lessons learned.
# விக்கிப்பீடியா:பெண்கள் வரலாற்று மாதம்

## கற்றல் முறைகள்

Learning patterns are created by volunteers and based on experience and evidence. They're short and helpful resources you can use when planning your event:  
- **Afterparty** tells you why it's important to have a post-event get together to celebrate your achievements.
- **Cookies by the exit** reminds you to the importance of surveying participants to see what you can do better next time.
- **Fostering affinity groups** is important, so women can feel comfortable contributing to Wikipedia together without an worries.
- **Icebreaker** explains why it's important to have everyone get to know each other at the start of your event.
- **Informal venue** discusses how you can have a successful event anywhere, whether it's a coffee shop or a casual environment without formal planning.
- **Let the media know** provides easy ways to promote your event so more people hear about it.
- **Mix newcomers and veterans** discusses why it's important to have newbies and experienced editors together at an event.
- **Photographic evidence** explains why it's important to take photographs!
- **Repeat events**: Don't just have one event and never have another – have multiple to attract more regular editors and help sustain contributors to Wikipedia.
- **Safe space policies** are used to make sure everyone has a fun and safe time at your event.
- **Six account limit**: Did you know you can only make six new accounts via one IP at a time? So if your event has lots of new potential editors who don't have accounts, here's how you can make new accounts without worry.
# விக்கிப்பீடியா:பெண்கள் வரலாற்று மாதம்

## இதனையும் காண்க

- விக்கித் திட்டம் பெண்ணியம்
# உள்ளால்

உள்ளாலா என்னும் நகரம், கர்நாடகத்தின் தென்கன்னட மாவட்டத்தில் உள்ளது. இது துளுவிலும் கன்னடத்திலும் உள்ளால (ಉಳ್ಳಾಲ) என்று அழைக்கப்படும். இது மங்களூர் வட்டத்துக்கு உட்பட்டது. இது மண்ணெண்ணெய் பயன்பாடற்ற முதல் நகராட்சி என்ற பெருமையைப் பெற்றுள்ளது.
# உள்ளால்

## இணைப்புகள்

- உள்ளால் நகராட்சியின் தளம்
# லௌதி வம்சம்

**லௌதி அரசமரபு** (ஆங்கிலம்: Lodi dynasty; ) என்பது தில்லி சுல்தானகத்தை 1451 முதல் 1526ஆம் ஆண்டு வரை ஆண்ட ஓர் அரசமரபாகும். தில்லி சுல்தானகத்தின் ஐந்தாவது மற்றும் கடைசி அரசமரபு இதுவாகும். சையிது அரசமரபை இடம் மாற்றிய போது பக்லுல் கான் லௌதி இந்த அரசமரபை தோற்றுவித்தார்.
# லௌதி வம்சம்

## பக்லுல் லௌதி

ஆப்கானிய அல்லது துருக்கிய-ஆப்கானிய சையிது அரசமரபினரின் ஆட்சியைத் தொடர்ந்து லௌதி அரசமரபானது சுல்தானகத்தை பெற்றது. பக்லுல் கான் லௌதி (அண். 1451-1489) என்பவர் மாலிக் சுல்தான் ஷா லௌதியின் உடன் பிறப்பின் மகனும், அவரது மருமகனும் ஆவார். மாலிக் சுல்தான் ஷா லௌதி இந்தியாவின் பஞ்சாபின் சிர்இந்த்-பதேகர் என்ற இடத்தின் ஆளுநராக பணியாற்றினர். மாலிக் சுல்தான் ஷா லௌதிக்குப் பிறகு சையிது அரசமரபின் ஆட்சியாளர் முகம்மது ஷாவின் ஆட்சிக் காலத்தின் போது சிர்இந்தின் ஆளுநராக பக்லுல் லௌதி பதவிக்கு வந்தார். தருன்-பின்-சுல்தான் என்ற நிலைக்கு முகம்மது ஷா இவரை உயர்த்தினார். பஞ்சாபிய தலைவர்களிலேயே இவர் மிகவும் சக்தி வாய்ந்தவராகவும், ஒரு வலிமையான தலைவராகவும் திகழ்ந்தார். தன்னுடைய வலிமையான தனி நபர் குணத்தின் மூலம் ஆப்கானிய மற்றும் துருக்கிய தலைவர்களின் உறுதியாக இணைந்திராத ஒரு கூட்டமைப்பை இணைத்து வைத்திருந்தார். மாகாணங்களின் கலவர எண்ணமுடைய தலைவர்களை இவர் அடிபணிய வைத்தார். அரசாங்கத்திற்குள் ஓரளவு வலிமையை ஊட்டினார்.  
தில்லியின் கடைசி சையிது ஆட்சியாளரான அலாவுதீன் ஆலம் ஷா இவருக்கு பதவி வழங்குவதற்காக தானே முன் வந்து அரியணையிலிருந்து இறங்கிய பிறகு 19 ஏப்ரல் 1451 அன்று தில்லி சுல்தானகத்தின் அரியணையில் பக்லுல் கான் லௌதி அமர்ந்தார். இவரது ஆட்சிக் காலத்தின் மிகுந்த முக்கியத்துவம் வாய்ந்த நிகழ்வானது ஜான்பூர் சுல்தானகத்தை வென்றது ஆகும். ஜான்பூர் சுல்தானகத்தின் சர்கி அரசமரபுக்கு எதிராக சண்டையிடுவதில் தனது பெரும்பாலான நேரத்தை பக்லுல் செலவழித்தார். இறுதியாக அச்சுல்தானகத்தை இணைத்துக் கொண்டார். 1486இல் ஜான்பூர் அரியணையில் தனது எஞ்சியிருந்த மகன்களில் மூத்தவரான பர்பக்கை அமர வைத்தார். பீகாரின் கட்டுப்பாட்டை சர்கிகள் தொடர்ந்து பெற்றிருந்தனர். அங்கிருந்து அவர்கள் மீண்டும் ஜான்பூரை ஆக்கிரமித்தனர். ஆனால் மீண்டும் முறியடிக்கப்பட்டு பீகாருக்கு செல்லும் நிலைக்கு தள்ளப்பட்டனர்.
# லௌதி வம்சம்

## சிக்கந்தர் கான் லௌதி

.]]
சிக்கந்தர் கான் லௌதி (அண். 1489-1517) என்பவர் பக்லுல் கான் லௌதியின் இரண்டாவது மகன் ஆவார். இவரது இயற்பெயர் நிசாம் கான் ஆகும். 17 சூலை 1489இல் தனது தந்தையின் இறப்பிற்கு பிறகு சிக்கந்தர் ஷா என்ற பட்டத்துடன் இவர் அரியணையில் அமர்ந்தார். இவரை தனக்கு பிந்தைய ஆட்சியாளராக இவரது தந்தை தேர்ந்தெடுத்திருந்தார். 15 சூலை 1489 அன்று இவர் சுல்தானாக முடி சூட்டப்பட்டார். 1504இல் இவர் ஆக்ராவை<nowiki/>நிறுவினார். தலைநகரத்தை தில்லியில் இருந்து ஆக்ராவிற்கு மாற்றினார். வணிகத்திற்கு இவர் புரவலராக விளங்கினார். பெயர் பெற்ற ஒரு கவிஞராகவும் இவர் திகழ்ந்தார். கல்விக்கு ஒரு புரவலராகவும் இவர் விளங்கினார். சமசுகிருத மருத்துவ நூல்களை பாரசீகத்திற்கு மொழி பெயர்ப்பு செய்ய இவர் ஆணையிட்டார். தன்னுடைய பஷ்தூன் உயர்குடியினரின் தனி நபர் மனப்பாங்கை கட்டுப்படுத்தினார். அவர்களை ஓர் அரசு தணிக்கைக்கு அவர்களது கணக்கு வழக்குகளை தாக்கல் செய்யுமாறு கட்டாயப்படுத்தினார். இவ்வாறாக தன்னுடைய நிர்வாகத்தில் வலிமை மற்றும் ஒழுக்கத்தை இவரால் உட்புகுத்த முடிந்தது. சர்கிகளிடமிருந்து பீகாரை வென்று இணைத்துக் கொண்டது இவரது மிகப் பெரிய சாதனையாக கருதப்படுகிறது.
# லௌதி வம்சம்

## இப்ராகிம் லௌதி

இரண்டாம் மகுமூது ஷாவின் (பொ. ஊ.1510-1531) நாணயம். ஆண்டு பொ. ஊ. 1520-21.]]  
இப்ராகிம் கான் லௌதி (அண். 1517-1526) என்பவர் சிக்கந்தரின் மூத்த மகனும், தில்லியின் கடைசி லௌதி சுல்தானும் ஆவார். பல்வேறு கிளர்ச்சிகளை இப்ராகிம் எதிர் கொண்டார். கிட்டத்தட்ட ஒரு தசாப்தத்திற்கு எதிர்ப்பை மீறி ஆட்சி செய்தார். ஆப்கானியர்கள் மற்றும் தைமூரியப் பேரரசுடன் தன்னுடைய ஆட்சிக் காலத்தின் பெரும்பாலான நாட்களை சண்டையில் செலவழித்தார். லௌதி அரசமரபை அழிவிலிருந்து காப்பதற்காக முயன்று இறந்தார். 1526இல் பானிபட் யுத்தத்தில் இப்ராகிம் தோற்கடிக்கப்பட்டார்.
# லௌதி வம்சம்

## பேரரசின் வீழ்ச்சி

இப்ராகிம் அரியணைக்கு வந்த நேரத்தில் லௌதி அரசமரபின் அரசியலமைப்பானது வீழ்ச்சியடைந்திருந்தது. இதற்கு காரணம் கைவிடப்பட்ட வணிகப் பாதைகள் மற்றும் குன்றியிருந்த கருவூலம் ஆகியவையாகும். தக்காண பீடபூமியானது ஒரு கடற்கரை வணிக பாதையாக இருந்தது. ஆனால், 15ஆம் நூற்றாண்டின் பிந்தைய காலத்தில் பொருள் வழங்கும் வழிகள் வீழ்ச்சியடைந்திருந்தன. இந்த குறிப்பிட்ட வணிகப் பாதையின் வீழ்ச்சி மற்றும் இறுதியாக வணிகப் பாதை தோல்வியடைந்தது ஆகியவை கடற்கரை பகுதியில் இருந்து உள்ள நிலப்பகுதிகளுக்கு பொருட்கள் வழங்கும் பகுதியை வெட்டி விட்டது. உட்புறப் பகுதியில் தான் லௌதி பேரரசு அமைந்திருந்தது. வணிகப்பாதை சாலைகளில் போர் தொடங்கினால் அதில் இருந்து தன்னை தற்காத்துக் கொள்ள லௌதி அரசமரபால் இயலவில்லை. எனவே இவர்கள் வணிகப் பாதைகளை பயன்படுத்தவில்லை. இவ்வாறாக இவர்களது வணிகம் வீழ்ச்சியடைந்தது. இதே போலவே கருவூலமும் நிதியின்றி இருந்தது. உள்நாட்டு அரசியல் பிரச்சினைகளுக்கு பலவீனமானதாக லௌதி அரசமரபு இருந்தது.  
இப்ராகிம் தன்னை இகழ்ந்ததற்கு பழிவாங்குவதற்காக லாகூரின் ஆளுநரான தௌலத் கான் லௌதி காபுலின் தைமூரிய ஆட்சியாளரான பாபுரை தில்லி சுல்தானகம் மீது படையெடுக்குமாறு வேண்டினார். பானிபட் போரில் பாபுருடனான சண்டையின் போது இப்ராகிம் லௌதி கொல்லப்பட்டார். இப்ராகிமின் இறப்புடன் லௌதி அரசமரபானது முடிவுக்கு வந்தது. துணைக் கண்டத்தில் முகலாயப் பேரரசு நிறுவப்படுவதற்கு இது வழி வகுத்தது.
# லௌதி வம்சம்

## ஆப்கானியப் பிரிவு

1517இல் அரியணைக்கு வந்த போது இப்ராகிம் எதிர் கொண்ட மற்றொரு பிரச்சனையானது பஷ்தூன் உயர் குடியினர் ஆவர். அவர்களில் சிலர் இப்ராகிமின் அண்ணன் சலாலுதீனுக்கு ஆதரவளித்தனர். கிழக்கே ஜான்பூர் பகுதியில் இப்ராகிமுக்கு எதிராக இவர்கள் ஆயுதம் ஏந்தினர். இப்ராகிம் இராணுவ ஆதரவை திரட்டினார். அந்த ஆண்டின் இறுதியில் தன்னுடைய அண்ணனைத் தோற்கடித்தார். இந்த நிகழ்வுக்கு பிறகு தன்னை எதிர்த்த பஷ்தூன் உயர்குடியினரை இவர் கைது செய்தார். புதிய நிர்வாகிகளாக தன்னுடைய சொந்த ஆட்களை நியமித்தார். பஷ்தூன் உயர்குடியினர் பீகாரின் ஆளுநரான தரியா கானுக்கு இப்ராகிமுக்கு எதிராக ஆதரவளித்தனர்.
# லௌதி வம்சம்

## மகுமூது லௌதி

இப்ராகிம் லௌதியின் சகோதரரான மகுமூது லௌதி தன்னைத் தானே சுல்தானாக அறிவித்துக் கொண்டார். முகலாயப் படைகளை தொடர்ந்து எதிர்த்து வந்தார். 1527இல் கன்வா யுத்தத்தில் ராணா சங்காவிற்கு சுமார் 4,000 ஆப்கானிய இராணுவ வீரர்களை இவர் வழங்கினார். அந்த தோல்விக்குப் பிறகு மகுமூது லௌதி கிழக்கு நோக்கித் தப்பித்தார். மீண்டும் இரண்டு ஆண்டுகள் கழித்து 1529இல் ககரா யுத்தத்தில் பாபுருக்கு சவால் ஏற்படுத்தினார்.
# வெண்டி டோனிகர்

**வெண்டி டோனிகர்** (*Wendy Doniger*, நவம்பர் 20, 1940) என்பவர் அமெரிக்க ஆய்வறிஞர் ஆவார். சமற்கிருத மொழியில் புலமை பெற்றவர். இந்து சமய ஆய்வாளர், சமயங்கள் பற்றியும் தொன்மங்கள் பற்றியும் ஆய்வு செய்து பல நூல்களை எழுதியுள்ளார். அமெரிக்க நாட்டு சிக்காகோ பல்கலைக் கழகத்தில் சமய வரலாற்றுத் துறையில் 1978 ஆம் ஆண்டு முதல் பேராசிரியராகப் பணி புரியும் பெண்மணி ஆவார்.  
இந்துக்கள்: ஒரு மாற்று வரலாறு (*The Hindus: An Alternative History*) என்னும் இவருடைய நூலை 2009 ஆம் ஆண்டில் பெங்குயின் பதிப்பகம் வெளியிட்டது. இந்து மதத்தையும் பழக்க வழக்கங்களையும் இழிவு படுத்தி இந்நூலில் கருத்துக்கள் எழுதப்பட்டுள்ளன என்று கண்டித்து சிக்சா பச்சாவோ அந்தோலன் சமிதி என்னும் ஓர் அமைப்பு வெண்டி டோனிகர் மீதும் பெங்குயின் பதிப்பகத்தின் மீதும் வழக்குப் போட்டது. அதன் விளைவாக பெங்குயின் அந்தப் புத்தகத்தை விற்பனையிலிருந்து விலக்கிக் கொண்டது. எனவே இந் நிகழ்வு தொடர்பாக அறிவுலக மட்டத்தில் பெரும் விவாதமும் கருத்து மோதல்களும் ஏற்பட்டன.
# வெண்டி டோனிகர்

## பிறப்பும் படிப்பும்

நியூயார்க் நகரில் யூதப் பெற்றோருக்கு மகளாகப் பிறந்தார். 1962 இல் சமற்கிருத மொழியையும் இந்தியா பற்றிய கல்வியையும் படித்துப் பட்டம் பெற்றார். 1963–64 காலப் பகுதியில் இந்தியாவில் தங்கி இந்தியாவைப் பற்றிய கல்வியையும் ஆராய்ச்சியையும் தொடர்ந்தார்.  
1968 இல் ஆர்வர்டு பல்கலைக் கழகத்தில் ஆய்வுப் பட்டம் பெற்றார். 1973 இல் ஆக்சுபோர்டில் பயின்று கீழைத்தேயக் கல்வியில் ஆய்வுப் பட்டம் பெற்றார்.
# வெண்டி டோனிகர்

## பணிகள்

- சிக்காகோ பல்கலைக்கழகத்தில் மதங்களின் வரலாறு என்பது பற்றிய துறையின் பொறுப்பில் பணியாற்றினார்.
- மதங்களின் வரலாறு என்னும் ஓர் இதழை நடத்தி அதில் பதிப்பு ஆசிரியராக இருந்து பணியாற்றினார்.
- 1985 ஆம் ஆண்டில் சமயங்களின் அமெரிக்க அகாதமியில் தலைவர் ஆனார்.
- 1997 இல் ஆசியவியல் கல்விக் கழகத்தில் தலைவர் பொறுப்பை ஏற்றுக் கொண்டார்.
- என்சைக்ளோப்பீடியா பிரிட்டானிகா பன்னாட்டுப் பதிப்பில் பணியாற்றினார்.
- 16 நூல்கள் அளவுக்கு எழுதியுள்ளார்.
- நியூயார்க் டைம்சு வாசிங்க்டன் போஸ்ட் போன்ற உலகப் புகழ் இதழ்களில் கட்டுரைகள் எழுதி வருகிறார்.
# வெண்டி டோனிகர்

## எழுதியவற்றுள் சில நூல்கள்

- Asceticism and Eroticism in the Mythology of Siva
- Vatsyayana Kamasutra
- The Hindus: An Alternative History on Hinduism
- The Origins of Evil in Hindu Mythology
- The Ganges
- Women, Androgynes and other Mythical Beasts
- On Hinduism
# சையிது வம்சம்

**சையிது அரசமரபு** (Sayyid dynasty) என்பது தில்லி சுல்தானகத்தின் நான்காவது அரசமரபு ஆகும். 1414 முதல் 1451 வரை 37 ஆண்டுகளுக்கு இந்த அரசமரபை சேர்ந்த நான்கு ஆட்சியாளர்கள் ஆண்டனர். இந்த அரசமரபின் முதல் ஆட்சியாளர் கிசிர் கான் ஆவார். இவர் தைமூரியர்களுக்கு திறை செலுத்தி வந்த, முல்தானை ஆண்ட ஆட்சியாளர் ஆவார். இவர் 1414இல் தில்லியை வென்றார். இதன் ஆட்சியாளர்கள் தில்லி சுல்தானகத்தின் சுல்தான்களாக தங்களைத் தாமே முபாரக் ஷாவின் ஆட்சிக்கு கீழ் அறிவித்துக் கொண்டனர். இந்த அரசமரபு துக்ளக் அரசமரபுக்கு பிறகு ஆட்சிக்கு வந்தது. 1451இல் லௌதி அரசமரபால் இடம் மாற்றம் செய்யப்படும் வரை இந்த அரசமரபு சுல்தானகத்தை ஆண்டது.
# சையிது வம்சம்

## பூர்வீகம்

சம கால எழுத்தாளரான *எகுயா சிர்கிந்தி* தனது *தரிக்-இ-முபாரக் சாகி* நூலில் கிசிர் கானை இறை தூதர் முகம்மது நபியின் ஒரு வழித்தோன்றல் என்று குறிப்பிடுகிறார். இறை தூதர் முகம்மது நபியின் மகள் பாத்திமாவின் வழியாக தாங்கள் தோன்றியவர்கள் என்ற வாதத்தின் அடிப்படையில் சையிது என்ற தங்களது பட்டத்தை இந்த அரசமரபின் உறுப்பினர்கள் பெற்றனர் என்கிறார். எனினும் எகுயா சிர்கிந்தி தனது கருத்தை உறுதியற்ற சான்றுகளின் அடிப்படையில் குறிப்பிடுகிறார் என்று குறிப்பிடப்படுகிறது. முதலில், கிசிர் கானின் சையிது பாரம்பரியத்தை உச் சரீப்பின் பிரபல துறவி சையிது சலாலுத்தீன் புகாரியின் ஒரு தோராயமான அங்கீகரிப்பை முதன்மையாகக் கொண்டு இவர் குறிப்பிடுகிறார். இரண்டாவது, சுல்தானின் உயர்ந்த பண்புகளானவை ஓர் இறை தூதரின் வழித் தோன்றலுக்கான நன்னெறி தகுதிகளை கொண்டிருந்தவராக இவரை தனித்துவமாக காட்டியது என்பதன் அடிப்படையில் குறிப்பிடுகிறார். ஆபிரகாம் எராலி என்ற வரலாற்றாளரின் கூற்றுப் படி தொடக்க கால துக்ளக் ஆட்சியின் போது முல்தான் பகுதியில் நெடுங்காலத்திற்கு முன்னர் குடியமர்ந்த ஓர் அரபு குடும்பத்தின் வழித்தோன்றல்களாக கிசிர் கானின் முன்னோர்கள் இருந்திருக்கலாம் என்று குறிப்பிடுகிறார். ஆனால் இவர்களது சையிது மரபை இவர் சந்தேகத்துக்கு உள்ளாக்குகிறார். ரிச்சர்டு எம். ஈட்டன் மற்றும் கிழக்கத்திய அறிஞர் சைமன் திக்பி ஆகியோரது கூற்றுப் படி கிசிர் கான் என்பவர் கோகர் இனத்தைச் சேர்ந்த ஒரு பஞ்சாபிய தலைவர் ஆவார். தைமூரிடம் ஒரு தூதுவராக இவர் அனுப்பப்பட்டார். மிக அண்டைய பகுதியான பஞ்சாப்பிலிருந்து பேச்சுவார்த்தை நடத்துவதற்காக இவர் அனுப்பப்பட்டிருந்தார். தான் பெற்ற தொடர்புகள் காரணமாக இறுதியாக தில்லியில் அதிகாரப் பிடிப்பு கொண்டவராக கிசிர் கான் உருவானார். பிரான்செசுகா ஒர்சினி மற்றும் சமீரா சேக் ஆகியோர் தங்களது நூல்களில் இதே போன்ற ஒரு பார்வையை வெளிப்படுத்தியுள்ளனர்.
# சையிது வம்சம்

## வரலாறு

உள்ள முகம்மது ஷாவின் சமாதி.]]
உண்மையில் துக்ளக் அரசமரபின் காலத்தில் தில்லி சுல்தானகத்தில் இருந்த ஓர் உயர் குடியினர் கிசிர் கான் ஆவார். சுல்தான் பிரூசு ஷாவுக்கு கீழ் முல்தானின் ஆளுநராக இவர் திகழ்ந்தார். 1395இல் முல்தானை ஆக்கிரமித்த சரங் கானின் தலைமையிலான முயின் பழங்குடியினங்களால் நகரத்தில் இருந்து இவர் வெளியேற்றப்பட்டார். சரங் கான் என்பவர் ஓர் இந்திய முஸ்லிம் ஆவார். தில்லியின் நடைமுறை ரீதியிலான ஆட்சியாளரான மல்லு இக்பால் கானின் சகோதரர் ஆவார். முல்தானின் ஒரு முந்தைய ஆளுநரான மாலிக் மர்தான் பட்டியின் பணியாளர்களால் சரங் கான் ஆதரவு பெற்றார். தத்தெடுப்பு முறையில் கிசிர் கானின் தாத்தாவாக மாலிக் மர்தான் பட்டி விளங்கினார். தைமூரின் படையெடுப்பில் பங்கெடுத்த மிக முக்கியமான இந்திய உயர் குடியினரில் கிசிர் கானும் ஒருவராவார். தில்லியின் அதிகாரத்தை இவர் எதிர்த்து வந்தார்.  
1398இல் தில்லியை தைமூர் சூறையாடியதை தொடர்ந்து பஞ்சாப்பின் முல்தானின் துணை அலுவலராக கிசிர் கானை தைமூர் நியமித்தார். லாகூர், தீபல்பூர், முல்தான் மற்றும் மேல் சிந்துப் பகுதி ஆகியவற்றை கிசிர் கான் வைத்திருந்தார். முல்தானில் தனது படைகளை சேர்த்த பிறகு 1405இல் தில்லியில் மல்லு இக்பால் கானை கிசிர் கான் தோற்கடித்து கொன்றார். 28 மே 1414 அன்று பிறகு தில்லியை கைப்பற்றினார். இவ்வாறாக சையிது அரசமரபை நிறுவினார். கிசிர் கான் சுல்தான் என்ற பட்டத்தை வைத்துக் கொள்ளவில்லை. ஆனால் தைமூரியர்களிடம் திறை செலுத்தியவராக முதலில் தைமூரிடமும் பிறகு அவரது மகன் சாருக்கிடமும் தனது கூட்டணியை தொடர்ந்தார். கிசிர் கான் பதவிக்கு வந்த பிறகு பஞ்சாப், உத்தரப் பிரதேசம் மற்றும் சிந்துப் பகுதி ஆகியவை தில்லி சுல்தானகத்தின் கீழ் மீண்டும் ஒன்றிணைக்கப்பட்டன. இப்பகுதிகளில் தனது நேரத்தை கிளர்ச்சிகளை ஒடுக்குவதில் இவர் செலவழித்தார். கிசிர் கான் மற்றும் அவருக்கு பின் வந்தவர்களின் சக்தி தளமாக பஞ்சாப் பகுதி திகழ்ந்தது. ஏனெனில், முல்தான் மற்றும் தீபல்பூர் ஆகிய பகுதிகளில் இருந்து தான் இவர்களது ஆட்சியின் போது தில்லி இராணுவத்தின் பெரும்பாலான பகுதியினர் சேர்க்கப்பட்டனர்.  
கிசிர் கானின் இறப்பிற்கு பிறகு இவரது மகன் சையிது முபாரக் ஷா 20 மே 1421 அன்று ஆட்சிக்கு வந்தார். முபாரக் ஷா தன்னைத் தானே *முயிசுத்தீன் முபாரக் ஷா* என்று நாணயங்களில் அச்சிட்டார். தன்னை ஷா என்று அறிவித்துக் கொண்டார். இவரது ஆட்சி காலம் குறித்த விரிவான விளக்கமானது எகுயா பின் அகமது சிர்கிந்தி எழுதிய *தரிக்-இ-முபாரக் சாகி* நூலில் கிடைக்கப் பெறுகிறது. முபாரக் ஷாவின் இறப்பிற்கு பிறகு அவரது உறவினர் முகம்மது ஷா அரியணைக்கு வந்தார். அவர் தன்னைத் தானே சுல்தான் முகம்மது ஷா என்று அழைத்துக் கொண்டார். அவரது இறப்பிற்கு சற்று முன்னர் அவர் தனது மகன் சையிது அலாவுதீன் ஷாவை பதாவுனில் இருந்து அழைத்தார். அவரைத் தன் வாரிசாக பரிந்துரைத்தார்.  
சையிதுகளின் கடைசி ஆட்சியாளரான அலாவுதீன் 19 ஏப்ரல் 1451 அன்று பக்லுல் கான் லௌதிக்கு வழி விடுவதற்காக தில்லி சுல்தானகத்தின் அரியணையிலிருந்து தானாகவே விலகிக் கொண்டார். பின்னர், பதாவுனுக்கு சென்றார். அங்கு 1478ஆம் ஆண்டு இறந்தார்.
# சையிது வம்சம்

## மன்னர்கள்

### கிசிர் கான்

பிரூசு ஷா துக்ளக்கின் கீழ் முல்தானின் ஆளுநராக கிசிர் கான் திகழ்ந்தார். இந்தியா மீது தைமூர் படையெடுத்த போது முல்தானை சேர்ந்த ஒரு சையிதுவான கிசிர் கான் அவருடன் இணைந்து கொண்டார். முல்தான் மற்றும் லாகூரின் ஆளுநராக இவரை தைமூர் நியமித்தார். பிறகு தில்லி நகரத்தை கிசிர் கான் வென்றார். 1414இல் சையிதுகளின் ஆட்சியை இவர் தொடங்கினார். தைமூரின் பெயரிலேயே இவர் ஆட்சி செய்து வந்தார். எந்த விதத்திலும் சுதந்திரமான நிலையை இவரால் அடைய இயலவில்லை. கிசிர் கானின் பெயரில் அச்சிடப்பட்டதாக எந்த ஒரு நாணயமும் அறியப்படவில்லை.
# சையிது வம்சம்

## மன்னர்கள்

### முபாரக் ஷா

முபாரக் ஷா கிசிர் கானின் மகன் ஆவார். 1421ஆம் ஆண்டு இவர் அரியணைக்கு வந்தார். தைமூரியர்களுடன் தனது தந்தை கொண்டிருந்த பெயரளவிலான கூட்டணியை இவர் முடித்துக் கொண்டார். தன்னுடைய பெயருடன் அரச பட்டமான ஷா என்ற பட்டத்தையும் இவர் சுதந்திரமாக பயன்படுத்தினார். சையிது அரசமரபின் திறன் வாய்ந்த ஆட்சியாளராக இவர் கருதப்படுகிறார். முன்னேறி வந்த மால்வா சுல்தானகத்தின் ஆட்சியாளரான கோசங் ஷா கோரியை இவர் தோற்கடித்தார். இவரது ஆட்சிக் காலத்தின் போது கோசங் ஷா கோரியை அதிகப் படியான திறை செலுத்த வைத்தார். சசரத் கோகரின் கிளர்ச்சியையும் முபாரக் ஷா ஒடுக்கினார். காபுலைச் சேர்ந்த தைமூரியர்களின் பல படையெடுப்புகளை இவர் முறியடித்தார்.
# சையிது வம்சம்

## மன்னர்கள்

### முகம்மது ஷா

முபாரக் ஷாவின் உடன் பிறப்பின் மகன் முகம்மது ஷா ஆவார். இவர் 1434 முதல் 1443 வரை ஆட்சி செய்தார். சர்வர் உல் முல்க்கின் உதவியுடன் இவர் அரியணைக்கு வந்தார். இவரது நம்பிக்கைக்குரிய உயர் அதிகாரியான கமல் உல் முல்க்கின் உதவியுடன் சர்வர் உல் முல்க்கின் ஆதிக்கத்திலிருந்து தன்னைத் தானே விடுவித்துக் கொள்ள முகமம்து ஷா விரும்பினார். இவரது ஆட்சிக் காலமானது பல்வேறு கிளர்ச்சிகள் மற்றும் சதி திட்டங்களால் குறிக்கப்படுகிறது. அதே ஆண்டு இவர் இறந்தார். இவரது ஆட்சியின் போது லங்கர்களின் கீழ் முல்தான் சுதந்திரமான இராச்சியமாக உருவானது.
# சையிது வம்சம்

## மன்னர்கள்

### ஆலம் ஷா

சையிது அரசமரபின் கடைசி ஆட்சியாளர் அலாவுதீன் ஷா ஆவார். இவர் லௌதி அரசமரபைத் தொடங்கிய பக்லுல் கான் லௌதியால் தோற்கடிக்கப்பட்டார்.
# ஆப்பிள் கடிகாரம்

**ஆப்பிள் கடிகாரம்** (*Apple Watch*) ஆப்பிள் நிறுவனம் உருவாக்கியுள்ள சுட்டிக்கடிகாரம் ஆகும். இதனை அதன் தலைவர் டிம் குக் செப்டம்பர் 9, 2014 அன்று அறிமுகப்படுத்தினார்; ஏப்ரல், 2015 முதல் விற்பனைக்கு வரவுள்ளது. இக்கடிகாரத்தில் துல்லியமான நேரம் காட்டுவதுடன் உடற்றிறன் சுவடு தொடரவும் உடல்நலம் பேணவும் செயலிகள் அமைக்கப்பட்டுள்ளன. ஐஓஎஸ் மற்றும் பிற ஆப்பிள் கருவிகளுடனும் சேவைகளுடனும் ஒருங்கிணைக்கப்பட்டுள்ளது. இந்தக் கடிகாரம் *கடிகாரம்*, *விளையாட்டு*, *எடிசன்* என மூன்று நாகரிகப் பாணிகளில் (*கலெக்சன்சு*) வெளியிடப்படவுள்ளது; ஒவ்வொன்றும் கலங்கள், கைப்பட்டைகள் இவற்றில் மாற்றமுடையவை. எடிசன் என்பது 18 காரட் தங்கத்திலான கலத்துடன் மிக உயர்ந்த விலையில் ஆபரண துணையாடையாக வருகின்றது. இதன் பல செயற்பாடுகளுக்கு ஐ-போனுடன் இணைக்கப்பட்டிருக்க வேண்டும். ஐபோன் 5 மற்றும் பிந்தைய iOS 8.2 இயங்கும் கருவிகளுடன் ஒத்தியங்கக்கூடியது.
# ஆப்பிள் கடிகாரம்

## வெளியிணைப்புகள்

- – அலுவல்முறை வலைத்தளம்
# ராஜ்பிப்லா

**ராஜ்பிப்லா** (Rajpipla), இந்தியாவின், குஜராத் மாநிலத்தின் நர்மதா மாவட்டத்தின் நிர்வாகத் தலைமையிடம் மற்றும் ஒரு நகராட்சி மன்றம் ஆகும். முன்னாளில் இது ராஜ்பிப்லா நாட்டின் தலைநகராக விளங்கியது. இந்நகரம் முன்னர் ராஜ்பிப்லா இராச்சியத்தின் தலைநகராக இருந்தது.
# ராஜ்பிப்லா

## மக்கள் வகைப்பாடு

2001ஆம் ஆண்டு மக்கட்தொகை கணக்கெடுப்பின்படி ராஜ்பிப்லா நகர மக்கள் தொகை 54,923 ஆகும். அதில் ஆண்கள் 51%, பெண்கள் 49% ஆகும். எழுத்தறிவு விகிதம் 97% ஆகும். குஜராத் மாநிலத்தில் அதிக எழுத்தறிவு கொண்ட நகராகும்.
# லில்லியன் டி வால்டு

**லில்லியன் டி வால்டு** (Lillian D. Wald மார்ச் 10, 1867-செப்டம்பர் 1, 1940)என்பவர் ஒரு அமெரிக்கச் செவிலி, மனித நேய ஆர்வலர், அமெரிக்கன் கம்யூனிட்டி நர்சிங் அமைப்பின் நிறுவனர். பெண்களின் முன்னேற்றம், பெண் தொழிலாளர் உரிமைகள், குழந்தைத் தொழிலாளர் முறை ஒழிப்பு, குழந்தைக் கல்வி ஆகியவற்றுக்காக தன் வாழ்க்கையை அர்ப்பணித்தவர்
# லில்லியன் டி வால்டு

## வாழ்க்கையும், கல்வியும்

இவர் அமெரிக்காவின் ஓஹியோ மாநிலத்தில் ஜெர்மனியின் யூதக் குடும்பத்தில் பிறந்தார்.
இவர் படிப்பில் சிறந்து விளங்கினார். பிரெஞ்ச், ஜெர்மானிய மொழிகள் கற்றார். 1891-ல் நியூயார்க் செவிலியர் பயிற்சிப் பள்ளியில் பட்டம் பெற்றார். பிறகு மகளிர் மருத்துவக் கல்லூரியில் பணிபுரிந்தார்.
# லில்லியன் டி வால்டு

## செவிலியராக

1893இல் மருத்துவக் கல்லூரியில் இருந்து வெளியேறி, தனது சமூகத்தைச் சேர்ந்தவர்களுக்கு உதவ முடிவு செய்தார். ஏழை மக்களுக்கு செவிலியர் வகுப்புகள் எடுத்தார். செவிலியராகப் பணிபுரிந்தார். ஹென்றி ஸ்ட்ரீட் செட்டில்மென்ட் என்ற அமைப்பை உருவாக்கினார். இவரது சேவைகளை அறிந்த யூதக் கொடையாளி ஒருவர், ஏழை ரஷ்ய யூதர்களுக்கு மேலும் சிறந்த சேவை செய்ய அனைத்து உதவிகளையும் ரகசியமாக வழங்கினார்.  
1906-ல் இந்த அமைப்பில் 27 செவிலியர்கள் பணிபுரிந்தனர். பகுதி நேரமாக வந்து சேவை செய்யும் செவிலியர்கள் எண்ணிக்கை தொடர்ந்து அதிகரித்தது. பின்னாளில் இது ‘விசிட்டிங் நர்ஸ் சர்வீஸ் ஆஃப் நியூயார்க்’ என்ற அமைப்பாக விரிவடைந்தது.
# லில்லியன் டி வால்டு

## செவிலியர் அமைப்பு

அரசுப் பள்ளியில் செவிலியர் பயிற்சி அளிக்க வேண்டும் என்ற இவரது யோசனையின் விளைவாக ‘நியூயார்க் போர்டு ஆஃப் ஹெல்த்’ என்ற அமைப்பு நிறுவப்பட்டது. இதுதான் உலகின் முதல் பொது செவிலியர் அமைப்பு. பொதுச் சுகாதார செவிலியருக்கான தேசிய அமைப்பின் முதல் தலைவராக நியமிக்கப்பட்டார். செவிலியருக்கான காப்பீட்டுத் திட்டத்தை அறிமுகப்படுத்தினார். தேசிய சுகாதாரக் காப்பீட்டுத் திட்டத்தைப் பரிந்துரை செய்தார். கொலம்பியா பல்கலையில் செவிலியர் கல்லூரி தொடங்க உதவினார்.
# லில்லியன் டி வால்டு

## பிறபணிகள்

பெண்களுக்கான தொழிற்சங்கம் தொடங்க உதவினார். அதன் நியூயார்க் நகர அமைப்பின் நிர்வாகக் குழு உறுப்பினராகப் பணியாற்றினார். பல நாடுகளுக்கும் சென்று மனிதநேயப் பணிகளில் நாட்டம் செலுத்தினார். குழந்தைத் தொழிலாளர்களின் பாதுகாப்பு, கல்வியை மேம்படுத்தும் தேசிய அமைப்பின் தலைவராக இருந்தார். கறுப்பின தேசிய முன்னேற்றக் கூட்டமைப் பின் நிறுவன உறுப்பினரானார்.
# லில்லியன் டி வால்டு

## எழுத்துப்பணி

தனது பணிகள் குறித்து ‘தி ஹவுஸ் ஆஃப் ஹென்றி ஸ்ட்ரீட்’, ‘விண்டோஸ் ஆன் ஹென்றி ஸ்ட்ரீட்’ என்ற 2 புத்தகங்களை எழுதினார்.  
சிறந்த அமெரிக்கக் குடிமக்களுக்கான ‘ஹால் ஆஃப் ஃபேம்’ அரங்கில் இவரது சிலை வைக்கப்பட்டது. 1922-ன் தலைசிறந்த 12 பெண்களில் ஒருவர் இவர் என்று நியூயார்க் டைம்ஸ் நாளிதழ் புகழாரம் சூட்டியுள்ளது. லிங்கன் பதக்கம் உட்பட பல பரிசுகள், விருதுகள் பெற்றுள்ளார்.
# லில்லியன் டி வால்டு

## இறப்பு

லில்லியன் வால்டு தனது 73 வது வயதில் (1940) மரணமடைந்தார்.
# குட்டிக்கண்ணன்

**குட்டிக்கண்ணன்** என்று அழைக்கப்படும் **சுப்பிரமணியம் கண்ணன்** (***கப்டன் சிலம்பரசன்***) குறிப்பிடத்தக்க ஒரு பாடகர். வீதி நாடக நடிகர். விடுதலைப் புலிகளின் போராட்டக்கலைஞர். விடுதலைப்புலிகளின் போராளி. இவர் பாடிய ஆண்டாண்டு காலமதாய் நாம் ஆண்டுவந்த பூமி பாடல் தனித்துவமாய் அமைந்து இவருக்குப் பெருமை சேர்த்தது குறிப்பிடத்தக்கது.
# குட்டிக்கண்ணன்

## வாழ்க்கைக் குறிப்பு

இவர் நிலாவெளி, திருகோணமலையைப் பிறப்பிடமாகக் கொண்டவர். 2008 ஏப்ரல் 29 அன்று அவர் வீரச்சாவடைந்தார்.
# குட்டிக்கண்ணன்

## இவரது குரலில் தமிழீழத்தில் ஒலித்த முதல் பாடல்

ஐந்தடி கூட்டுக்குள்ளே  
ஐம்பது பேரை போட்டடைத்தான்  
அம்மா என்று சத்தமிட்டால்  
அடியும் உதையும் தாராதவன்
# குட்டிக்கண்ணன்

## இவர் பாடிய பாடல்களில் சில

- ஆண்டாண்டு காலமதாய் நாம் ஆண்டு வந்த பூமி
- அன்பிற்கு அர்த்தமாய் அண்ணா நீ என்னைக்கும் நிகரே அண்ணா
- டப்பாங்கூத்து பாட்டுத்தான் காதில கொஞ்சம் போட்டுப் பாரு
- எங்கள் அண்ணன் பிரபாகரன் தமிழ் ஈழம் தந்த கருணாகரன்
- குக்கூ குக்கூ குயிலக்கா கொஞ்சம் நில்லக்கா
- பாரதி போல மீசை வைச்ச அப்பாவே
- சிட்டுக் குருவி மெட்டுப் போட்டு பாட்டுப் பாடுது
- சிறகு விரிக்கும் பறவைக்கிங்கே சின்னச் சின்னக் கூடு
- தர்மம் ஒரு நாள் தலையை நிமிர்த்தி தலைவன் கதை கேட்கும்
- காற்றின் சிறகில் ஏறிக்கொள்வோம்
# குட்டிக்கண்ணன்

## நடித்த வீதி நாடகங்கள்

- இரும்புத்திரை
- ஒளி பிறந்தது
- கூடுகலைந்த குருவிகள்
- வீரம் விளையும் பூமி
# கன்னியாகுமரி தொடருந்து நிலையம்

**கன்னியாகுமரி தொடருந்து நிலையம்** (*Kanyakumari railway station*, நிலையக் குறியீடு:*CAPE*) இந்தியாவின், தமிழ்நாடு மாநிலத்தில் உள்ள கன்னியாகுமரி மாவட்டத்தில் அமைந்துள்ள முக்கியமான தொடருந்து நிலையங்களில் ஒன்றாகும். இது இந்தியாவின் தென்முனையில் அமைந்துள்ள தொடருந்து நிலையமாகும்.
# கன்னியாகுமரி தொடருந்து நிலையம்

## நிர்வாகம்

இது தென்னக இரயில்வேயின், திருவனந்தபுரம் கோட்டத்தின் கட்டுப்பாட்டில் உள்ளது. கன்னியாகுமரி தொடருந்து நிலையம் ஆனது, கன்னியாகுமரி நகரின் மையப்பகுதியில் அமைந்துள்ளது. இது கன்னியாகுமரி கடற்கரையிலிருந்து 1 கிலோமீட்டர் (0.62 மைல்) தொலைவில் உள்ளது.
# கன்னியாகுமரி தொடருந்து நிலையம்

## திட்டங்கள் மற்றும் மேம்பாடு

இந்திய இரயில்வேயின் அமிர்த பாரத் நிலையத் திட்டத்தின் கீழ் மேம்படுத்தப்படுவதற்கு தமிழ்நாட்டிலுள்ள 532 தொடருந்து நிலையங்களில் தேர்ந்தெடுக்கப்பட்ட 77 நிலையங்களில் இதுவும் ஒன்றாகும். அம்ரித் பாரத் திட்டத்தின் கீழ் தமிழ்நாட்டிற்கென 4100கோடி நிதி ஒதுக்கீடு செய்யப்பட்டுள்ளது. மத்திய அரசின் உள்கட்டமைப்புக்கான பிரதமர் கதி சக்தி அமைப்பின் கீழ் இத்திட்டம் செயற்படுத்தப்படுகிறது.  
அமிர்த பாரத் திட்டத்தின் கீழ் திருவனந்தபுரம் கோட்டத்தில் 15 நிலையங்கள் தேர்ந்தெடுக்கப்பட்டன, கன்னியாகுமரி தொடருந்து நிலையத்தை புதுப்பிக்கும் பணிக்கு 49.36 கோடி ரூபாய் ஒதுக்கப்பட்டுள்ளது.
# கன்னியாகுமரி தொடருந்து நிலையம்

## சேவைகள்

பல விரைவு இரயில்கள் கன்னியாகுமரியை, இந்தியாவின் பிற பகுதிகளுடன் இணைக்கின்றன. இந்திய இரயில்வேயால் இயக்கப்படும் மிக நீண்ட தூர பயண இரயில்களான திப்ருகார் - கன்னியாகுமரி விவேக் விரைவுத் தொடருந்து 4,283 கிலோமீட்டர் (2,661 மைல்) மற்றும் ஹிம்ஸாகர் விரைவுத் தொடருந்து 3,789 கிலோமீட்டர் (2,354 மைல்) ஆகிய இரண்டு வண்டியும்,இங்கிருந்து புறப்படுகின்றன. இங்கிருந்து சென்னை, பெங்களூர் மற்றும் மும்பைக்கு தினசரி இரயில்களையும், இராமேஸ்வரம், புது தில்லி, ஹவுரா, ஜம்மு, திப்ருகார், திருவனந்தபுரம் மற்றும் பிற நகரங்களுக்கான நேரடி இரயில்களும் இயக்கப்படுகிறது.
# பாலன்பூர்

**பாலன்பூர்** (Palanpur), இந்தியாவின் குஜராத் மாநிலத்தின், பனஸ்கந்தா மாவட்டத்தின் நிர்வாகத் தலைமையிடம் மற்றும் மாநகராட்சியாகும். இந்தியாவின் வைரநகரம் மற்றும் பூக்கள் நகரம் என்ற பெருமைக்குரியது.
பனஸ்கந்தா கூட்டுறவு பால் பண்ண நாள் ஒன்றுக்கு 35 இலட்சம் லிட்டர் பால் உற்பத்தி செய்கிறது. இது பிரித்தானிய இந்தியாவின் ஆட்சியின் போது பாலன்பூர் சமஸ்தானத்தின் தலைநகராக இருந்தது.
# பாலன்பூர்

## மக்கள் வகைப்பாடு

2011ஆம் ஆண்டு மக்கட்தொகை கணக்கெடுப்பின்படி, பாலன்பூர் நகர மக்கள் தொகை 1,40,344 ஆகும். அதில் ஆண்கள் 53%; பெண்கள் 47% ஆக உள்ளனர். எழுத்தறிவு விகிதம் 86% ஆகும். ஆறு வயதிற்குட்பட்டவர், மக்கட்தொகையில் 13%ஆக உள்ளனர்.
# பாலன்பூர்

## வணிகம்

பால் பண்ணை, வைரங்களுக்குப் பட்டைத் தீட்டுதல் & மெருகு ஏற்றுதல், சலவைக்கல் பட்டைத் தீட்டுதல் தொழில்கள் அதிகம் உள்ள நகரம்.
# பாலன்பூர்

## போக்குவரத்து வசதிகள்

பாலன்பூர் நகரை இருப்புப் பாதைகள், சாலைகள் ஆகியவற்றின் மூலமும் வான் வழியாகவும், மாநிலத்தின் பிற பகுதிகளையும் நாட்டின் ஏனைய பகுதிகளையும் சென்றடையலாம்.
# பாலன்பூர்

## அருகில் உள்ள இடங்கள்

- ராணியின் குளம், பதான்
- சூரியன் கோயில்
- ஜெஸ்சூர் கரடி காப்பகம் (Jessore Sloth Bear Sanctuary)
- தந்திவடா அணை
- அம்பாஜி கோயில்
- பலராம் அரண்மனை
# ஜோசு டேவி

**யோசுவா என்றி டேவி** (*Joshua Henry Davey*, பிறப்பு: 3 ஆகத்து 1990) இசுக்கொட்லாந்து துடுப்பாட்ட வீரர். வலக்கை துடுப்பாட்ட, மற்றும் நடுத்தர விரைவுப் பந்து வீச்சாளருமான இவர் ஒருநாள் பன்னாட்டுத் துடுப்பாட்டம், பன்னாட்டு இருபது20 போட்டிகளிலும் இசுக்காட்லாந்து அணிக்காக விளையாடி வருகிறார்.  
டேவி 2010 ஏப்ரலில் இங்கிலாந்தின் மிடில்செக்சு நகர அணிக்காக விளையாட ஆரம்பித்தார். தனது முதல்-தர ஆட்டத்தை 2010 மே மாதத்தில் ஆக்சுபோர்டு பல்கலைக்கழக அணிக்கு எதிராக விளையாடினார்.  
2010 சூன் 15 இல் முதலாவது ஒருநாள் பன்னாட்டுப் போட்டியை நெதர்லாந்து அணிக்கு எதிராக விளையாடினார்.
# செம்பொன்விளை

**செம்பொன்விளை** என்பது இந்தியாவின் தமிழ்நாட்டில் கன்னியாகுமரி மாவட்டத்தில் கல்குளம் வட்டத்தில் உள்ள ஒரு கிராமாகும். இங்கு சுமார் ஐந்தாயிரம் மக்கள் வசிக்கின்றனர். இது குளச்சலிருந்து சுமார் 3 கி.மீ. தொலைவில் அமைந்துள்ளது.
# செம்பொன்விளை

## முக்கிய கட்டிடங்கள்

- செம்பொன்விளை துணை மின்நிலையம்
# செம்பொன்விளை

## வழிபாட்டுத்தலங்கள்

### கிறிஸ்தவ சமயம்

சி.எஸ்.ஐ தேவாலயம்
# செம்பொன்விளை

## வழிபாட்டுத்தலங்கள்

### இந்து சமயம்

ஐயாவழி கோவில்
# போட்டாத்

**போட்டாத்** (Botad) இந்தியா, குஜராத் மாநிலத்தின், போட்டாத் மாவட்டத்தின் நிர்வாகத் தலைமையிடம் மற்றும் நகராட்சி மன்றம் ஆகும். போட்டாத், அகமதாபாத்திலிருந்து 170 கி. மீ., தொலைவிலும், சுரேந்திரநகரிலிருந்து 90 கி. மீ., தொலைவிலும் அமைந்துள்ளது.
2011ஆம் ஆண்டு மக்கட்தொகை கணக்கெடுப்பின்படி, போட்டாத் நகர மக்கள் தொகை 1,30,302 ஆக உள்ளது.  
சௌராஷ்டிர தீபகற்பத்திற்கு செல்லும் நுழைவு வாயிலாக போட்டாத் நகரம் அமைந்துள்ளது.
# போட்டாத்

## மக்கள் வகைப்பாடு

2011ஆம் ஆண்டு மக்கட்தொகை கணக்கெடுப்பின்படி, போட்டாத் நகர மக்கள் தொகை 1,30,302 (ஆண்கள் 67,778 மற்றும் பெண்கள் 62,524). எழுத்தறிவு பெற்றவர்கள் 94,563 (ஆண்கள் 53,275 மற்றும் பெண்கள் 41,288). எழுத்தறிவு விகிதம் 83.21% ஆகும். பாலின விகிதம் 1000 ஆண்களுக்கு 922 பெண்கள் என்ற அளவில் உள்ளனர். ஆறு வயதிற்குட்பட்ட குழந்தைகள் 16,654 ஆக உள்ளனர்.
# போட்டாத்

## பொருளாதாரம்

பருத்தி வேளாண்மை, வைரங்களுக்கு பட்டைத் தீட்டல் முக்கிய தொழில்களாகும்.
# போட்டாத்

## போக்குவரத்து வசதிகள்

தொடருந்து இருப்புப் பாதைகள், சாலைகள் மாநிலத்தின் அனைத்து பகுதிகளையும் இணைக்கிறது.
# சோட்டா உதய்பூர்

**சோட்டா உதய்பூர்** (Chhota Udaipur), இந்தியா, குஜராத் மாநிலத்தின் சோட்டா உதய்பூர் மாவட்டத்தின் நிர்வாகத் தலைமையிடம் மற்றும் நகராட்சி மன்றம் ஆகும். பிரித்தானிய இந்திய அரசு காலம் வரை, இது மன்னராட்சி நாடாக இருந்தது.
# சோட்டா உதய்பூர்

## மக்கள் வகைப்பாடு

2011ஆம் ஆண்டு மக்கட்தொகை கணக்கெடுப்பின்படி, சோட்டா உதய்பூர் நகர மக்கள் தொகை 27,165 ஆகும். . ஆண்கள் 51%; பெண்கள் 49%ஆக உள்ளனர். எழுத்தறிவு விகிதம் 69 விழுக்காடாக உள்ளது.
# இரண்டாம் நீதிமார்கன்

**இரண்டாம் நீதிமார்கன்**(907–921) என்பவன் ஒரு கங்க மன்னனாவான்
# இரண்டாம் நீதிமார்கன்

## நுளம்பருடன் போர்

கங்கர்களுக்கு அடங்கிய சிற்றரசர்களாக நுளம்பர்கள் ஆண்டுவந்தனர். நுளம்ப மன்னன் மகேந்திரன் காலத்தில் கங்கர்களின் மேலாட்சியை ஏற்க மறுத்து தங்களது சுயாட்சியை அறிவித்தனர் இவர்களுக்குப் பல்லவர்களின் ஆதரவும் இருந்தது. பாணர்களை வென்றனர்.தங்களது எல்லையைத் தர்மபுரியிலிருந்து தொண்டை நாடுவரை விரிவாக்கினர். இறுதியில் நீதிமார்கனுக்கும் மகேந்திரனுக்கும் நடந்த போரில் மகேந்திரனை நீதிமார்கன் கொன்றான்.
# வியாரா

**வியாரா** (Vyara), இந்தியா, குஜராத் மாநில, தபி மாவட்டத்தின் நிர்வாகத் தலைமையிடம் மற்றும் நகராட்சி மன்றம் ஆகும்.
# வியாரா

## மக்கள் வகைப்பாடு

2001ஆம் ஆண்டு மக்கட்தொகை கணக்கெடுப்பின்படி, வியாரா நகர மக்கள் தொகை 36,123 ஆகும்.. எழுத்தறிவு விகிதம் 74%. ஆறு வயதிற்குட்பட்ட குழந்தைகள் மொத்த மக்கட்தொகையில் 11% விழுக்காடாக உள்ளனர்.
# வியாரா

## வரலாறு

வியாரா நகரம், கெயிட்வாட் மன்னர் குலத்தினரால் 1721 முதல் 1949ஆம் ஆண்டு வரை ஆளப்பட்டு வந்தது.
# லூனாவடா

**லூனாவடா** (Lunavada or Lunawada), இந்தியா, குஜராத் மாநிலத்தின் மகிசாகர் மாவட்டத்தின் நிர்வாகத் தலைமையிடம் மற்றும் நகராட்சியாகும். இது லூனாவாடா சமஸ்தானத்தின் தலைநகராக இருந்தது. லூனேஸ்வரர் எனும் சிவன் கோயிலின் பெயரால் இந்நகர் அழைக்கப்படலாயிற்று. லூனாவடா நகர் பனம் ஆறு, வசந்த சாகர், கிருஷ்ணன் சாகர், கங்கா, வேரி, மகிசாகர், தார்கோலி முதலிய ஏரிகளால் சூழப்பெற்றது.
# லூனாவடா

## வரலாறு

லூனாவடா நகரம், பிரித்தானி இந்திய அரசு காலம் வரை ராஜபுத்திர சோலாங்கி குல மன்னர்களால் ஆளப்பட்டது. .
# லூனாவடா

## பொருளாதாரம்

நிலக்கடலை மற்றும் எண்ணெய் வித்துக்கள் அதிகம் பயிரிடப்படுகிறது. எண்ணெய் பிழியும் ஆலைகள் அதிகம் கொண்டது.
# லூனாவடா

## இதனையும் காண்க

- லூனாவாடா சமஸ்தானம்
# புத்தம் புது பயணம்

***புத்தம் புது பயணம்*** 1991 ஆவது ஆண்டில் கே. எஸ். ரவிக்குமார் இயக்கத்தில் வெளியான ஒரு தமிழ்த் திரைப்படமாகும். ஆர். பி. சௌத்ரி தயாரித்த இத்திரைப்படத்தில் ஆனந்த் பாபு, விவேக், சின்னி ஜெயந்த் ஆகியோர் முக்கிய கதாபாத்திரங்களில் நடித்திருந்தனர். சௌந்தர்யன் இசையமைத்த இத்திரைப்படம் 1991 நவம்பர் 22 அன்று வெளியானது. இப்படம் தெலுங்கில் *சிரஞ்சீவுலு* என்ற பெயரில் மீளுருவாக்கம் செய்யப்பட்டது.
# புத்தம் புது பயணம்

## கதைச் சுருக்கம்

விவேக் (விவேக்), நாராயணன் (சின்னி ஜெயந்த்), கண்ணன் (கண்ணன்) மூவரும் ஒரு மருத்துவமனையில் சிகிச்சை பெற்று வருகின்றனர். அந்த ஊரின் பெரிய தொழிலதிபரின் மகனான பாபுவும் (ஆனந்த் பாபு) இவர்கள் தங்கியிருக்கும் மருத்துவமனைக்கு வந்து இவர்களது அறையிலேயே தங்குகிறார். இவர்கள் நால்வருக்கும் ரத்தப் புற்றுநோய் இருப்பதால் இவர்கள் இன்னும் சில மாதங்களே உயிரோடு இருக்க முடியும் என்பதை அறிந்து கொள்கின்றனர். அவர்கள் நால்வரும் நல்ல நண்பர்களாக ஆகிறார்கள். அவர்கள் மருத்துவமனையை விட்டு வெளியேறி, சிவலிங்கத்தின் (கே. எஸ். ரவிக்குமார்) பிடியில் இருக்கும் ஒரு கிராமத்தை அடைகிறார்கள். சிவலிங்கத்தின் பிடியில் இருந்து அந்த கிராமத்து மக்களை காப்பாற்றினார்களா அவர்கள் மரணத்தின் பிடியில் இருந்து தப்பினார்களா என்பதே இப்படத்தின் இறுதிக் காட்சியாகும்.
# புத்தம் புது பயணம்

## நடிகர்கள்

- ஆனந்த் பாபு - பாபு
- விவேக் - விவேக்
- சின்னி ஜெயந்த் - நாராயணன்
- சூப்பர்குட் கண்ணன் - கண்ணன்
- கே. எஸ். ரவிக்குமார் - சிவலிங்கம்
- சித்தாரா
- சுகுமாரி
- சுலக்சனா - சிவலிங்கத்தின் மனைவி
- லூஸ் மோகன் - மனநிலை சரியில்லாதவர்
- குமரிமுத்து - ஆறுமுகம்
- நாகேஷ் - மருத்துவர்
# புத்தம் புது பயணம்

## பாடல்கள்

இப்படத்தில் இடம்பெற்ற பாடல்களை எழுதி இப்படத்திற்கு இசையமைத்தவர் சௌந்தர்யன் ஆவார்.
# மோர்பி

**மோர்பி** (Morbi or Morvi), இந்தியா, குஜராத் மாநிலத்தின் மோர்பி மாவட்டத்தின் நிர்வாகத் தலைமையிடம் மற்றும் நகராட்சி மன்றமாகும். இந்நகரம் மச்சு ஆற்றாங்கரையில், சௌராஷ்டிர தீபகற்பத்தில் அமைந்துள்ளது. இது ராஜ்கோட் நகரத்திலிருந்து 60 கி. மீ., தொலைவில் உள்ளது.  
இந்நகரத்தில் மச்சு ஆறு பாய்கிறது. பருத்தி, தானியங்கள் முக்கிய வேளாண்மைப் பயிர்களாகும்.  
ராஜபுத்திர ஜடேஜா மன்னர் குலத்தினர் இந்நகரை தலைநகராகக் கொண்டு, இந்தியா விடுதலைக்கு முன் வரை ஆண்டனர். ..
# மோர்பி

## பொருளாதாரம்

மோர்பி நகரம், இந்தியாவின் பீங்கான் பொருட்கள் உற்பத்தியில் 70 விழுக்காடும், உலக அளவில் 5 விழுக்காடும் கொண்டுள்ளது. . இந்தியாவில் தயாரிக்கப்படும் சி எப் எல் மின் விளக்குகள் உற்பத்தியில் 80 விழுக்காடு வரை மோர்பி நகரத்தில் உற்பத்தி செய்யப்படுகிறது. மோர்பி, சுவர் கடிகார உற்பத்தியில் முன்னிலை வகிக்கிறது.
# மோர்பி

## போக்குவரத்து வசதிகள்

தேசிய நெடுஞ்சாலை எண். 8ஏ மற்றும் மாநில நெடுஞ்சாலை எண். 7, குஜராத் மாநிலத்தின் பிற பகுதிகளை, மோர்பி நகரத்துடன் இணைக்கிறது.
# மோர்பி

## மச்சு ஆற்றின் தொங்கு பாலம் விபத்து

30 அக்டோபர் 2022 அன்று சாத் பூஜையின் போது மோர்பி நகரத்தின் மச்சு ஆற்றின் குறுக்கே கட்டப்பட்ட தொங்கு பாலம் அறுந்து விழுந்ததால், தொங்கு பாலத்தில் நின்றிருந்த 140 மேற்பட்டோர் பலியானர்கள்.
# சோதனை ஒலிப்பியல்

**சோதனை ஒலிப்பியல்** *(Experimental phonetics)* என்பது பேச்சொலி மற்றும் மனிதப் பேச்சின் அலகுகள் முதலானவற்றை அறிவியல் முறைப்படி ஆராயும் அறிவியல் துறையின் ஒரு கிளையாகும். இந்த அறிவியல் துறை ஒலிப்பியலின் அடிப்படை முறைகளான உச்சரிப்பு ஒலியியல், பெளதிக ஒலியியல், கேட்பொலியியல் ஆகிய ஆராயும் முறைகளைப் பற்றிப் பேசுகிறது. மேலும், மாதிரிப்படிவ வரன்முறை சார்ந்த ஒலிப்பியலை புத்தாய்வு செய்து அறிய உதவும் பகுப்பு ஒலிப்பியல் மற்றும் மீபகுப்பு ஒலிப்பியல் பிரிவுகளில் இச்சோதனை ஒலிப்பியல் முறை பயன்படுகிறது. இவற்றோடு, ஒலிப்பியல் கோட்பாடுகள் மற்றும் கருதுகோள்களைச் சோதித்து அவற்றை ஆதரிக்கவோ அல்லது நிராகரிக்கவோ இம்முறை பயன்படுகிறது.
# சோதனை ஒலிப்பியல்

## இவற்றையும் காண்க

- ஒலிப்பியல்
- பேச்சுச் செயலாக்கம்
# சோதனை ஒலிப்பியல்

## வெளிப்புற இணைப்புகள்

- Experimental Phonetics Encyclopædia Britannica
- Experimental Phonetics Bibliography
# கேரளபுரம்

**கேரளபுரம்** திருவிதாங்கோட்டிற்கும், தக்கலைக்கும் இடைப்பட்ட ஒரு சிறிய கிராமம் ஆகும். இங்கிருக்கும் சிவன் கோவிலிலுள்ள விநாயகர் கோவில் தனிச்சிறப்பு உடையது. இங்குள்ள விநாயகர் சிலை சந்திரகாந்தக் கல்லால் உருவாக்கப்பட்டது. இவ்விநாயகர் மாசி மாதம் முதல் ஆடி மாதம் வரை (உத்தராயண காலம்) வெண்மையாகவும், ஆவணி மாதம் முதல் தை மாதம் வரை (தட்சிணாயண காலம்) கருமையாகவும் காட்சியளிக்கும். இங்கிருக்கும் கிணற்று நீரும் நிறம் மாறும். சரசுவதி பூசையின் போது பத்மனாபபுரத்தில் இருந்து வரும் சரசுவதி சிலையை இங்கு வைத்து பூசை செய்தே திருவனந்தபுரத்திற்கு கொண்டு செல்வர்.
# தாமரைக் கால்

**தாமரைக் கால்** ("Lotus feet") அல்லது **கால் கட்டுதல்** (*Foot binding*) என்பது இளமங்கையரின் கால்களை மேலும் வளராதிருக்க மிகுந்த வலியேற்படும்வண்ணம் இறுகக் கட்டும் வழக்கத்தைக் குறிக்கின்றது. சீனப் பேரரசில் 10ஆவது அல்லது 11ஆவது நூற்றாண்டுகளில் உயர்நிலை அரசவை நடனக் கலைஞர்களிடம் இப்பழக்கம் துவங்கியிருக்கலாம். இவ்வழக்கம் சொங் அரசமரபு காலங்களில் அனைவரிடமும் பரவத் தொடங்கியது. காலைக் கட்டிக் கொள்ளுதல் ஓர் உயர்நிலைப் பண்பாக கருதப்படலாயிற்று. கால்களைப் பயன்படுத்தி வேலை செய்யத் தேவையில்லாத உயர்குடி மக்களிடையே மிகவும் புகழ் பெற்றிருந்தது. சீனப் பண்பாட்டில் அழகுக்குரிய அடையாளமாக இது ஏற்கப்பட்டது.  
1664இல் மஞ்சூ பேரரசர் காங்சி இதற்குத் தடை விதிக்க முயன்று தோல்வியுற்றார். 1800களில் (19ஆவது நூற்றாண்டு), சீன சீர்திருத்தக்காரர்கள் இந்த வழக்கத்திற்கு எதிராக குரல் கொடுத்தார்கள்; இருப்பினும் 20ஆம் நூற்றாண்டின் முற்பகுதியில்தான் இந்த வழக்கம் குறையலாயிற்று. காலைக் கட்டிக் கொண்டிருந்ததனால் பலருக்கு வாழ்நாள் முழுமையும் குறைபாடு இருந்தது; இத்தகையக் குறைபாடுகளுடன் இன்றும் சில வயதான சீனக் கிழவிகளை காணவியல்கின்றது.
# தாமரைக் கால்

## உசாத்துணைகள்

- Dorothy Ko, *Cinderella’s Sisters: A Revisionist History of Footbinding*. Los Angeles: University of California Press, 2005.
- Dorothy Ko, *Every Step a Lotus: Shoes for Bound Feet* (Berkeley: University of California Press, 2001). Catalogue of a museum exhibit, with extensive comments.
- Dorothy Ko, "Perspectives on Foot-binding," ASIANetwork Exchange, Vol. XV, No. 3, Spring 2008 . Comments on the craft of shoemaking among women.
- Eugene E.Berg, MD, *Chinese Footbinding*. Radiology Review – Orthopaedic Nursing 24, no. 5 (September/October) 66–67
- Fan Hong (1997) *Footbinding, Feminism and Freedom*. London: Frank Cass
- The Virtual Museum of The City of San Francisco, ''Chinese Foot Binding – Lotus Shoes’’
- Ping, Wang. *Aching for Beauty: Footbinding in China*. New York: Anchor Books, 2002.
- Collection of bound foot shoes Article on Yang Shaorong, collector of bound foot shoes. Includes images of peasant/winter models and western-style models.